U svjetskim medijima zadnjih dana čitamo, s jedne strane, o velikom broju umrlih i zaraženih u Italiji i Španjolskoj, o oboljelom premijeru Velike Britanije i virusom zaraženim drugim poznatim osobama, dok se s druge strane na naslovnice novina i portala probijaju i informacije o ‘švedskom modelu’ po kojemu se gotovo ništa u životu ljudi zbog koronavirusa nije promijenilo te o studiji znanstvenika s Oxforda koji tvrde kako je moguće da je pola stanovništva Britanije već zaraženo virusom, ali da većina bolest preboli uz blage simptome ili bez ikakvih simptoma…Za razliku od drugih zemalja EU, u Hrvatskoj su se dosad objavljivale gotovo isključivo informacije koje svakodnevno daje Stožer civilne zaštite RH pa se rijetko – pogotovo u medijima glavne struje – moglo čuti ili pročitati mišljenje stručnjaka koji razmišljaju bitno drugačije od članova Stožera kojega predvodi ministar unutarnjih poslova Davor Božinović (koji se u javnosti u zadnje vrijeme gotovo uvijek pojavljuje uniformi).No, i medijska slika u RH pomalo se mijenja.